সম্প্রতি গ্যালিলিও বাংলাদেশ লিমিটেডের সঙ্গে বি-ফ্রেশ লিমিটেডের এ সেবা সম্পর্কিত চুক্তি সই হয়। বি-ফ্রেশ লিমিটেডের চেয়ারম্যান মো. সামছুল ইসলাম এফসিএ এবং গ্যালিলিও বাংলাদেশ লিমিটেডের নির্বাহী পরিচালক আনিসুর রহমান চুক্তিতে সই করেন। এয়ারটিকিট রিজারভেশন সিস্টেম ‘ট্রভেলপোর্ট ইউএপিআই’র মাধ্যমে এ সেবা দেবে গ্যালিলিও। বি-ফ্রেশ লিমিটেডের প্রধান কার্যালয়ে চুক্তি সই অনুষ্ঠানে জানানো হয়, ‘এমি’ হল দেশে ডেভেলপ করা ভার্চুয়াল ট্রাভেল এজেন্ট, যার মাধ্যমে বাংলাদেশ বিমানসহ যেকোনো অভ্যন্তরীণ টিকিট করা যায় তত্ক্ষণাৎ এবং ইন্ডিগো এয়ারলাইন্সের মাধ্যমে ভারতের যেকোনো টিকিটও করা যাবে। এ ছাড়া বিশ্বের অন্যান্য সব এয়ারলাইন্সও ‘এমি’র সঙ্গে সংযুক্ত আছে। অনুষ্ঠানে বি-ফ্রেশ ব্যবস্থাপনা পরিচালক কাজী রফিকুল হাসান, পরিচালক মেজবীন আহামদ এবং গ্যালিলিওর চট্টগ্রাম অঞ্চলের ম্যানেজার কাজী মো. আব্দুল হক প্রমুখ উপস্থিত ছিলেন। বিজ্ঞপ্তি